ธปท.ห่วงเชื่อมั่นดิ่ง  กระทบสินเชื่อใหม่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ธปท.ห่วงชุมนุมรุนแรง กระทบความเชื่อมั่นสินเชื่อ 
นายไพบูลย์ กิตติศรีกังวาน ผู้ช่วยผู้ว่าการ สายนโยบายการเงิน ธนาคารแห่งประเทศไทย(ธปท.) เปิดเผยว่า สถานการณ์ทางการเมืองที่รุนแรงขึ้น มีการปะทะกันระหว่างผู้ชุมนุมกับทหารจนกระทั่งมีผู้เสียชีวิต จนสถานทูตหลายประเทศประกาศเตือนประชาชนของตัวเองไม่ให้เดินทางมาประเทศไทย น่าจะส่งผลกระทบต่อเศรษฐกิจมากขึ้นจากที่เคยคาดไว้ สถานการณ์ดังกล่าวน่าจะมีส่วนทำให้ความเชื่อมั่นของภาคธุรกิจและนักลงทุนทั้งไทยและต่างชาติเปลี่ยนไปด้วย 
“ภาพเหตุการณ์เหล่านี้คงทำให้ความเชื่อมั่นลดลง” นายไพบูลย์ กล่าว
นายสรสิทธิ์ สุนทรเกศ ผู้ช่วยผู้ว่าการ สายกำกับสถาบันการเงิน ธปท. กล่าวว่า เกิดเหตุการณ์รุนแรงขึ้นส่งผลกระทบต่อภาคธุรกิจ เพราะเริ่มเห็นหลายธุรกิจยอดขายสินค้าบริการลดลง แต่จะส่งผลกระทบต่อการขยายตัวของสินเชื่อหรือไม่คงดูข้อมูลสินเชื่อจริงที่ออกมาก่อน โดยสินเชื่อใหม่จะหดเพราะสถานการณ์การเมือง เพราะความมั่นใจลดลง